
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-2784/16 

U  I M E  R E P U B L I K E  H R V A T S K E
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu po prijedlogu predlagatelja Financijska agencija, RC Zagreb, Zagreb, Ulica grada Vukovara 70, OIB 85821130368, za pokretanje stečajnog postupka nad dužnikom EURO ERA d. o. o., Zagreb, Lisdičina 37, OIB 91275111793, 29. kolovoza 2016.

r i j e š i o  j e

	Odbacuje se prijedlog za pokretanje stečajnog postupka nad dužnikom EURO ERA d. o. o., Zagreb, Lisdičina 37, OIB 91275111793, od 22. ožujka 2016.

Obrazloženje

	Dana 22. ožujka 2016. godine Financijska agencija (dalje: FINA) podnijela  je prijedlog za pokretanje stečajnog postupka nad gore navedenom pravnom osobom, navodeći da je rješenjem FINA-e od 11. ožujka 2016. obustavljen postupak predstečajne nagodbe nad dužnikom.
	Nadalje, navodi da postoje razlozi za otvaranje stečajnog postupka, obzirom da dužnik u razdoblju dužem od 60 dana ima evidentirane neizvršene osnove za plaćanje, a što sve proizlazi iz Potvrde FINA-e od 11. ožujka 2016.
	Odredbom čl. 13 Stečajnog zakona (NN 71/15) propisana je obveza podnošenja podnesaka na propisanim obrascima. 
	Sadržaj i oblik obrazaca propisati će Pravilnikom ministar nadležan za poslove pravosuđa.
	Ukoliko podnesak nije podnesen na propisanom obrascu, sud će ga odbaciti kao nedopušten.
	Stupanjem na snagu  Stečajnog zakona (NN 71/15), ministar nadležan za poslove pravosuđa donio je Pravilnik o sadržaju i obliku obrazaca na kojima se podnose podnesci u predstečajnom i stečajnom postupku. 
Pravilnik je objavljen u NN 107/15 od 7. listopada 2015. i istog dana stupio je na snagu.
Ministarstvo pravosuđa osiguralo je dostupnost obrazaca na mrežnoj stranici e-oglasne ploče sudova, a kako je to propisano stavkom 3. čl. 13 Stečajnog zakona.
Kako predlagatelj nije podnio podnesak na propisanom obrascu, iako su prethodno ispunjene sve zakonske pretpostavke za to, valjalo je prijedlog odbaciti  i riješiti kao u izreci.
Zagreb, 29. kolovoz 2016.

									SUDAC:
									Vesna Malenica v. r.  

POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

Za točnost otpravka – ovl. službenik
								Kristina Švajger

